ציפור המכנסיים הקטנה
פעם בעודני ילד, גיליתי במכנסי כפתור,; כאשר פתחתי אותו, ראיתי תחתיו ציפור.; ציפור קטנה ורטובת מקור.; "ילד", היא אמרה לי, "אני אביא לך את האושר הגדול"; אחר כך נעשיתי נער, וליטפתי בלילות את הציפור.; היא פרשה כנף כל הלילה, רוטטת מכוח עצור.; כל תקוותי תליתי בציפור.; "נער", היא אמרה לי, "אני אביא לך את האושר הגדול"; ציפור מכנסי השבת שלי,; ציפור תחתוני המתוחים.; זמיר מנגינת הלילות שלי,; דרור חלומותי הנשכחים.; בא היום, נעשיתי גבר, ויצאתי בלילות עם הציפור,; והייתי מוצא לה טרף, פה חור וגם שם איזה חור,; והיא ניקרה ללא כל מעצור.; "גבר", היא אמרה לי, "אני אביא לך את האושר הגדול"; השנים חלפו, הזדקנתי, נעשתה קצת עייפה, הציפור.; פה ושם היה כבר צורך להושיט לה יד ולעזור.; ולפעמים היא נמנמה בחור.; "חבר", היא אמרה לי, "תעיר אותי כשיבוא האושר הגדול"; ציפור מכנסי השבת שלי,; ציפור תחתוני המתוחים.; זמיר מנגינת הלילות שלי,; דרור חלומותי הנשכחים.; עכשיו הכל עבר, ובמכנסי עוד רועדת ציפור.; ציפור קטנה מצומקת, כל הלילה רועדת מקור.; ועוד טיפה תלויה בקצה מקור.; "סבא", היא לוחשת לי, "טעיתי, אתה יכול לסגור את הכפתור"; 